

**REPUBLIKA HRVATSKA**

**DUBROVAČKO-NERETVANSKA ŽUPANIJA**

http://www.metkovic.hr/grb_small.gif **GRAD METKOVIĆ**

**JEDINSTVENI UPRAVNI ODJEL**

KLASA: 320-01/23-01/01

URBROJ: 2117-10-01-23-2

Metković, 16. siječnja 2023. godine

Na temelju Odluke o načinu raspodjele raspoloživih sredstava iz Proračuna Grada Metkovića za 2022. godinu, namijenjenih financiranju programa/projekata udruga u području poljoprivrede i zaštite okoliša KLASA: 320-01/23-01/01; URBROJ: 2117-10-02-23-1 od 12. siječnja 2023. godine i članka 20. Pravilnika o financiranju javnih potreba Grada Metkovića (“Neretvanski glasnik”, broj 5/16), Jedinstveni upravni odjel Grada Metkovića, objavljuje

**JAVNI POZIV**

**ZA PREDLAGANJE PROGRAMA JAVNIH POTREBA**

**U PODRUČJU POLJOPRIVREDE I ZAŠTITE OKOLIŠA**

**GRADA METKOVIĆA ZA 2023. GODINU**

I.

Javne potrebe u području poljoprivrede i zaštite okoliša, za koje se sredstva osiguravaju iz proračuna Grada Metkovića jesu djelatnosti, programi, akcije i manifestacije od interesa za Grad Metković.

II.

Grad Metković u 2023. godini financirati će provedbu programa/projekata koji su vezani uz:

* informiranje i edukaciju javnosti o važnosti zdrave prehrane i konzumiranja domaćih svježih proizvoda
* promociju autohtonih proizvoda
* očuvanje vrijednosti prirodnih krajobraza ruralnih područja
* promicanje i popularizaciju tradicionalnih i poljoprivrednih vrijednosti ruralnog prostora i održivog razvoja
* informiranje i edukacija javnosti o važnosti očuvanja šuma i voda i održivom razvoju
* sudjelovanje šumoposjednika, lovaca i ribolovaca u zaštiti okoliša i održavanju biološke raznolikosti
* očuvanje staništa za životinje
* zbrinjavanje, udomljavanje i liječenje napuštenih i izgubljenih kućnih ljubimaca
* sprečavanje razmnožavanja napuštenih i izgubljenih kućnih ljubimaca
* učinkovito korištenje okolišnih sastavnica primjenom održivog razvoja, jačanje kapaciteta jedinica lokalne samouprave za korištenje načela održivog razvoja, unaprjeđivanje kakvoće okoliša, unaprjeđivanje kvalitete življenja šire zajednice
* akcije čišćenja i uređenja okoliša
* odgoj i obrazovanje u svezi zaštite okoliša.

III.

Za financiranje programa i projekata u okviru ovog Poziva raspoloživ je iznos od 7.300,00 € .

IV.

Pravo podnošenja prijava programa po ovom pozivu imaju udruge koje obavljaju djelatnost iz ovog poziva i ispunjavaju svojstva prihvatljivih ponuditelja sukladno odredbama dokumentacije za provedbu natječaja.

V.

Prijava programa/projekata treba biti izrađena sukladno odredbama dokumentacije za provedbu natječaja.

VI.

Prijedlozi programa/projekata dostavljaju se isključivo na propisanim obrascima, koji su zajedno s Uputama za prijavitelje, dostupni na web stranici Grada Metkovića [www.grad-metkovic.hr](http://www.grad-metkovic.hr) .

Natječajna dokumentacija se predaje u zatvorenoj omotnici koja na vanjskoj strani mora sadržavati puni naziv i adresu podnositelja prijave, preporučenom pošiljkom ili dostavom u pisarnicu Grada Metkovića, obavezno uz naznaku:

**PRIJEDLOG PROGRAMA JAVNIH POTREBA U PODRUČJU DJELOVANJA**

**POLJOPRIVREDE I ZAŠTITE OKOLIŠA GRADA METKOVIĆA**

**ZA 2023. GODINU – „NE OTVARATI“**

Prijave se šalju na slijedeću adresu:

**GRAD METKOVIĆ**

**Jedinstveni upravni odjel**

**Odsjek za komunalne poslove, prostorno**

**planiranje, gospodarstvo i fondove EU**

**Stjepana Radića 1**

**20350 Metković**

Sa prijaviteljima kojima su odobrena financijska sredstva, Grad Metković sklopiti će ugovor o financiranju najkasnije 30 dana od dana donošenja odluke o financiranju.

VII.

**Rok za podnošenje prijedloga programa/projekata je od 16. siječnja do 16. veljače 2023. godine.**

VIII.

Kriteriji za vrednovanje programa/projekata sadržani su u dokumentaciji za provedbu natječaja.

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

IX.

Nepravodobne i nepotpune prijave, prijave koje nisu izrađene sukladno odredbama dokumentacije za provedbu natječaja i nisu dostavljene na propisanim obrascima neće se razmatrati.

X.

Sva pitanja vezana uz ovaj Poziv mogu se postaviti isključivo elektroničkim putem, slanjem upita na adresu elektronske pošte: [grad@metkovic.hr](mailto:grad@metkovic.hr) .

**PROČELNIK**

**Ivica Popović, mag. oec., v.r.**